CELEX: 62014TN0636
Language: da
Date: 2014-08-27 00:00:00
Title: Sag T-636/14: Sag anlagt den 27. august 2014 — Italien mod Kommissionen

3.11.2014   
            
            
               DA
            
            
               Den Europæiske Unions Tidende
            
            
               C 388/20
            
         Sag anlagt den 27. august 2014 — Italien mod Kommissionen
   (Sag T-636/14)
   2014/C 388/24
   Processprog: italiensk
   
      Parter
   
   
      Sagsøger: Den Italienske Republik (ved avvocato dello Stato P. Gentili og G. Palmieri, som befuldmægtiget)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Opslaget om stilling som direktør for Oversættelsescentret for Den Europæiske Unions Organer i Luxembourg, ansættelsesgruppe AD, lønklasse 14, (KOM/2014/10356) offentliggjort i EU-Tidende af 17. juni 2014 (EUT C 185 A), annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Søgsmålet er anlagt til prøvelse af det pågældende stillingsopslag, i det omfang ansøgerne nødvendigvis skal ansøge om stillingen på enten engelsk, fransk eller tysk.
   Til støtte for søgsmålet har sagsøgeren anført to anbringender.
   
               1.
            
            
               Det første anbringende vedrører tilsidesættelse af artikel 18 TEUF og artikel 24, stk. 4, TEUF, artikel 22 i Den Europæiske Unions charter om grundlæggende rettigheder, artikel 1 og 2 i forordning nr. 1/58 og artikel 1d, stk. 1 og 6, i personalevedtægten (der anvendes analogt på midlertidigt ansatte, og som der henvises til i det anfægtede stillingsopslag).
               
                           —
                        
                        
                           Sagsøgeren har i denne henseende gjort gældende, at stillingsopslaget ved henvisningen til Kommissionens internetadresse, der indeholdt disse bindende bestemmelser, krævede af ansøgerne, at de skulle indgive deres cv og begrundelse på engelsk, fransk eller tysk, i stedet for på et hvilket som helst af Den Europæiske Unions sprog.
                        
                     
         
               2.
            
            
               Det andet anbringende vedrører tilsidesættelse af princippet om berettigede forventninger og princippet om loyalt samarbejde (artikel 4, stk. 3, TEU).
               
                           —
                        
                        
                           Sagsøgeren har gjort gældende, at Kommissionen, selv om den under proceduren til vedtagelse af det pågældende stillingsopslag formelt forsikrede den italienske regering om, at den ovennævnte sproglige forskelsbehandling ville blive fjernet, foretog sig det modsatte ved at udarbejdede opslaget og forberede de operationelle regler for den internetadresse, som opslaget henviser til med henblik på indgivelsen af ansøgningerne.